Кэрк Дуглас

**Кэрк Ду́ґлас** (; сапраўднае **Ісур Даніеловіч**, нарадзіўся , Амстэрдам, Нью-Ёрк, ЗША —  ) — амэрыканскі кінаактор і прадусар. Амэрыканскі Інстытут Кіно прызнаў яго адным зь лепшых кінаактораў усіх часоў. Сярод яго самых вядомых фільмаў — «Спартак» (ён сыграў загалоўную ролю), «Сем дзён у траўні», «Прага жыцьця».

## Жыцьцяпіс
Яго бацькі, Гершэл Даніеловіч (1884—1954) і Брына Даніеловіч (дзявочая Занґлель; 1884—1958), эмігравалі ў Амэрыку зь беларускіх Чавусаў. Дугласамі беларуская жыдоўская сям’я Даніловічаў стала толькі ступіўшы на амэрыканскую зямлю. Ён быў чацьвёртым дзіцём у сям’і Дугласаў. Сям’я дома размаўляла на ідыш

### Кар’ера
Прафэсійна займаўся барацьбой ува Ўнівэрсытэце Сьвятога Ляўрэнція. Неўзабаве атрымаў адукацыю ў Амэрыканскай Акадэміі Драматычнага Мастацтва ў Нью-Ёрку. У 1941—1945 служыў на Флёце. Пасьля сканчэньня Другое сусьветнае вайны працаваў у рэклямнай сфэры, у тэатры й на радыё. У 1946 годзе з дапамогай акторкі Лорэн Бэкал, свае аднаклясьніцы па Акадэміі Драматычнага Мастацтва, быў упершыню запрошаны ў кіно.

За сваю акторскую кар’еру Кэрк Дуглас тройчы намінаваўся на «Оскар» (за свае ролі ў фільмах «Чэмпіён», «Злодзей і прыгажуня» й «Прага жыцьця»), аднак саму ўзнагароду атрымаў толькі ў 1996 за 50-гадовую працу ў кіно. За свой унёсак у кінаіндустрыю атрымаў шэраг узнагародаў, у тым ліку ў 1984 атрымаў зорку на Галівудзкай Алеі Славы, а ў кастрычніку 2004 у гонар яго быў названы праспэкт у горадзе Палм-Спрынгс, Каліфорнія.

Займаецца гуманітарнай дапамогай, за што атрымаў Прэзыдэнцкі Мэдаль за Свабоду ў 1981, Ордэн Францускага Легіёну ў 1985 і Нацыянальны Мэдаль за дасягненьні ў галіне мастацтва ў 2005. Пэўны час быў паслом добрае волі ў Дэпартамэнце ЗША.

У 1996 годзе Кэрк Дуглас перанёс інфаркт міякарда і на пэўны час страціў магчымасьць размаўляць.

### Асабістае жыцьцё
Дуглас жанаты двойчы. Першы раз — з Даянай Дыл (ажаніліся 2 лістапада 1943, разьвяліся ў 1951), ад якой мае двух сыноў — актора Майкла Дугласа (нарадзіўся 5 верасьня 1944) і прадусара Джоэля Дугласа (нарадзіўся 23 студзеня 1947). Другая ягоная жонка — Энн Буйдэнс (ажаніліся 29 траўня 1954), іхныя дзеці — прадусар Пітэр Вінсэнт Дуглас (нарадзіўся 23 лістапада 1955) і актор Эрык Дуглас (чэрвень 1958-6 ліпеня 2004). Мае пяцёх унукаў.

## Фільмаграфія
* *Дзіўнае каханьне Марты Івэрс* (1946) у ролі Ўолтэра О’Ніла
* *Па-за мінулым* (1947) у ролі Ўіта Стэрлінґа
* *Смутак стаў Электрай* (1947) у ролі Пітэра Найлза
* *Я іду адзін* (1948) у ролі Нола «Піжона» Тэрнэра
* *Сьцены Джэрыкі* (1948) у ролі Такера Ўэджа
* *Мая любая сакратарка* (1949) у ролі Оўэна Ўотэрбары
* *Ліст да трох жонак* (1949)
* *Чэмпіён* (1949) у ролі Майкла «Камара» Келі
* *Юнак з рогам* (1950) у ролі Рыка Мартына
* *Шкляная клетка* (1950) у ролі Джыма О’Конара
* *На мяжы жыцьця й сьмер*ці (1951) у ролі шэрыфа Лена Мэрыка
* *Ас у даліне* (1951) у ролі Чарльза «Кураня» Тэтума
* *Дэтэктыўная гісторыя* (1951) у ролі дэтэктыва Джэймза «Джыма» Маклаўда
* *Вялікія дрэвы* (1952) у ролі Джыма Фэляна
* *Высокае неба* (1952) у ролі Джыма Дыкінса
* *Злодзей і прыгажуня* (1952) у ролі Джонатана Шыльдза
* *Гісторыя трох каха*ньняў (1953) у ролі П’ера Нарваля
* *Фокусьнік* (1953) у ролі Ганса Мюльлера
* *Каханьне* (1953)
* *20 000 лье пад вадой* (1954) у ролі Нэда Ленда
* *Гоншчыкі* (1955)
* *Уліс* (1955) у ролі Ўліса (Адысэя)
* *Чалавек бяз зоркі* (1955) у ролі Дэмпсы Рэя
* *Індыйскі змагар* (1955) у ролі Джоні Гокса
* *Ван Ґоґ: цемра ў сьвятле* (1956)
* *Прага жыцьця* (1956) у ролі Вінцэнта ван Ґоґа
* *Абсалютна Сакрэтна* (1957) у ролі генэрала Мэлвіла Ґудўіна
* *Перастрэлка ў О. К. Корала* (1957) у ролі «Дока» Голідэя
* *[[Сьцежкі славы (фільм)|Сьцежкі славы]]* (1957) (адначасова й прадусар), у ролі палкоўніка Дакса
* *Вікінгі* (1958) у ролі Эйнара
* *Апошні Цягнік з Ґан Гілю* (1959) у ролі шэрыфа Мэта Морґана
* *Д’яблавы правілы* (1959) у ролі Дыка Даджэна
* *Калі сустрэнемся, мы незнаёмыя* (1960) у ролі Леры Коў
* *Спартак* (1960) (таксама й прадусар) у ролі Спартака
* *Горад бязь літасьці* (1961) у ролі мэра Стыва Ґарэта
* *Апошні заход Сонца* (1961) у ролі Брэндана О’Мэйлі
* *Апошні Каўбой* (1962) у ролі Джэка Борнса
* *Два тыдні ў іншым горадзе* (1962) у ролі Джэка Эндруса
* *Крук* (1963) у ролі сяржанта П.Дж. Брыскоў
* *Сьпіс Адрыяна Мэсэнджэра* (1963) у ролі Джорджа Броэма, ксяндза Этлі, Пэна Пітыяна, Артура Гендэрсана
* *Па каханьні ці па разьліку* (1963) у ролі Дэка Джэнтры
* *Сем травенскіх дзён* (1964) у ролі палкоўніка Мартына «Мурына» Кейсы
* *Шкодным шляхам* (1965)
* *Героі Тэлемарку* (1965) у ролі доктара Рольфа Пэдэрсана
* *У цені волата* (1966)
* *Ці гарыць Парыж?* (1966) у ролі генэрала Джорджа С. Пэтана Малодшага
* *Шлях на Захад* (1967) у ролі сэнатара Ўільляма Тэдляка
* *Бронецягнік* (1967) у ролі Лёмакса
* *Аднойчы за рулём* (1968) (дакумэнтальны)
* *Роўэн і Марты ў кіно* (1968)
* *Выдатны спосаб памерці* (1968)
* *Братэрства* (1968) (таксама прадусар) у ролі Фрэнка Джынэты
* *Пагадненьне* (1969)
* *Жыў сабе лайдак* (1970) у ролі Пэрыса Пітмана Малодшага
* *Злавіць шпіка* (1971)
* *Сьвятло на краі сьвету* (1971) (таксама прадусар)
* *Перастрэлка* (1971)
* *Чалавек варты павагі* (1972) у ролі Стыва Ўолеса
* *Дотык Майстра* (1972)
* *Доктар Джэкіл і Спадар Гайд* (1972)
* *Нягоднік* (1973) (таксама рэжысэр) у ролі Пэґа
* *Адздзел* (1975) у ролі Гаварда Найтынґейла (таксама рэжысэр і прадусар)
* *Без абавязкаў* (1975) у ролі Майка Ўэйна
* *Бітва пры Энтэбэ* (1976) у ролі Гершэля Вільнофскага
* *Галякост 2000* (1977) у ролі Робэрта Кейна
* *Фурыя* (1978) у ролі Пітэра
* *Злыдзень* (1979) у ролі Джэка Кактуса
* *Сатурн-3* (1980) у ролі Эдама
* *Хатняе Відэа* (1980) у ролі доктара Татла
* *Зваротны адлік* (1980) у ролі капітана Мэт’ю Елянда
* *Чалавек з-над Сьнежнае Ракі* (1982) у ролі Гарысана/Спора
* *Уцёкі Эды Мэкана* (1983) у ролі Карла Марзака
* *Агонь!* (1984) у ролі Гары
* *Амас* (1985) у ролі Амаса Лешэра
* *Крутыя хлопцы* (1986) у ролі Арчы Лёнга
* *Хто сее вецер…* (1986) у ролі Мэт’ю Гарысана Брэды
* *Кўіні* (мінісэрыял) у ролі Дэвіда Коніґа
* *Оскар* (1991) у ролі Правоўна
* *Вэраз* (1991)
* *Мужчынскія казкі* (1991) у ролі генэрала
* *Таямніца* (1992) у ролі Майка Данмора
* *Стагодзьдзе кіно* (1994) (дакумэнтальны)
* *Сквапнасьць* (1994) у ролі Джо МакТыгі
* *Брылянты* (1999) у ролі Гары Агенскага
* *Усялякае ў сям’і* (2003) у ролі Мітчэла Ґромбэрґа
* *Ілюзія* (2004) у ролі Донала Бэйнса
* *Meurtres à l’Empire State Building* (2008) — Джым Кавальскі

## Бібліяграфія
* *Мудрасьць старэйшых* (1986)
* *Сын стар’ёўшчыка* (1988)
* *Танцы з д’яблам* (1991)
* *Падарунак* (1992)
* *Апошняе танга ў Брукліне* (1994)
* *Пабітае люстэрка* (1997)
* *Юныя героі Бібліі* (1999)
* *Узьлязаньне на гару: Мой пошук сэнсу* (2000)
* *Рабіны: Агляд 100 найбольш уплывовых рабінаў ХХІ стагодзьдзя* (2002)
* *Утрыманьне шчасьця* (2003)
* *Сустрэньма гэта* (2007)

## Крыніцы

## Вонкавыя спасылкі
* Архіў Кэрка Дугласа, 1945—1978 

Катэгорыя:Акторы ЗША
Катэгорыя:Кінарэжысэры ЗША
Катэгорыя:Дугласы